Parlamenta baloto en Grekio la 17-an de junio 2012

La 17-an de junio 2012 okazis plia baloto pri la grekia parlamento, post kiam la antaŭa baloto de la 6-a de majo ne rezultigis klaran kaj regopovan parlamentan plimulton. La rezultoj sume bildiĝas en la skemo dekstre:

Laŭ la ciferoj klaras ke la konservativa partio Nea Dimokratia gvide partoprenas en nova registaro. Teorie eblas koalicio kun aŭ la ekskomunisma Koalicio de la Radikala Maldekstro aŭ la socialdemokratia Tutgrekia Socialista Movado aŭ ambaŭ. Jam vespere de la 17-a de junio, la socialdemokratia partiestro Evangelos Venizelos klarigis ke li en nova registaro postulos partoprenon de la Koalicio de la Radikala Maldekstro, kiu en majo kaj junio tre agitis kontraŭ la politiko de ŝtata ŝparado, por teni apartenon de Grekio en la Eŭrozono: kaj la konservativuloj kaj la socialdemokratoj timus regi la landon kontraŭ ribelema ekskomunisma movado, kiu havus la kapablon agite movigi civitanan amason kontraŭ registaro pri kies agoj ĝi mem ne respondecus.

Post raportado de ĉiuj balotaj distriktoj, la ministro pri internaj aferoj de Grekioinformoj de la ministro pri internaj aferoj de Grekio pri la balotaj rezultoj greke  kaj angle  la 18-an de junio publikigis la rezultojn pli detale:
 partio  gvidanto(j)  voĉoj  procentaĵoj  seĝoj  ŝanĝiĝo al majo 2012  Antonis Samaras 1 825 609 29,66 129 plus 21 seĝoj  Aleksis Tsipras 1 655 053 26,89 71 plus 19 seĝoj  Evangelos Venizelos 755 832 12,28 33 minus 8 seĝoj  Panos Kamenos 462 456 7,51 20 minus 13 seĝoj  Mikolaos Miĥaloliakos 425 980 6,92 18 minus 3 seĝoj  Fotis Kuvelis 385 079 6,25 17 minus 2 seĝoj  Aleka Papariga 277 179 4,50 12  minus 14 seĝoj  Georgios Karatsaferis 97 099 1,58 0 neniu ŝanĝiĝo  6-membra komitato 54 421 0,88 0 neniu ŝanĝiĝo  Vasilis Papadopulos 23 734 0,39 0 neniu ŝanĝiĝo  21-membra komitato 20 389 0,33 0 neniu ŝanĝiĝo  Miĥail Iliadis 17 771 0,29 0 neniu ŝanĝiĝo  Vasilis Leventis 17 191 0,28 0 neniu ŝanĝiĝo  I. Panagopulos 14 169 0,23 0 neniu ŝanĝiĝo  Jiorgos Betsikas 12 439 0,20 0 neniu ŝanĝiĝo  4-membra komitato 7 648 0,12 0 neniu ŝanĝiĝo  Jiorgios Papadopulos 4 303 0,07 0 neniu ŝanĝiĝo  Manolis Kaligianis 615 0,01 0 neniu ŝanĝiĝo  416 0,01 0 neniu ŝanĝiĝo  Ipokratis Savuras 80 0,001 0 neniu ŝanĝiĝo

 Notoj 

Grekio
Kategorio:Balotoj en Grekio